Lav et referat af nedenstående tekst:

Tekst:
Den seneste tid har nordjyske vognmænd sagt de vil lave blokader i trafikken mandag. Det sker i protest mod en ny grøn afgift. Det har fået Aalborg Kommune til at ændre på deres udbringning af mad til ældre i Kommunen. - Da vi først hører om de her blokader, så begynder vi jo at tænke på de borger vi leverer mad til, hver evig eneste dag. Og hvis det er, at vores chauffører ikke kan komme ud med mad, så kan borgerne ikke få noget at spise, fortæller Mariann Kjær Jensen, der er assisterende leder hos Madservice Aalborg. Derfor besluttede man i Aalborg Kommune, at man ville forberede maden til mandag tidligere end normalt, og at den skulle bringes ud i dag søndag. Travlhed i køkkenet Madservice Aalborg bringer dagligt mad ud til i alt 1700 plejehjemsbeboere, 500 hjemmeboende ældre og 180 bosteder. Så i denne weekend har de haft travl. - Det har givet lidt ekstra sved på panden, for vi skulle forberede dobbelt af det normale i går, så det var klart til at blive kørt ud i dag med chaufførerne, siger Tanja Lykkegaard, der er ernæringsassistent i Madservice Aalborg. Men heldigvis er det gået fint både i køkkenet og med udbringningen. - Det er gået så godt. Vi har haft et godt samarbejde hele vejen rundt. Vores samarbejdspartnere har leveret ekstra råvare i fredags og i det hele taget har alle hjulpet godt, siger Mariann Kjær Jensen. Bedre at være på forkant Pt er det svært at vide, hvor store konsekvenser de nordjyske vognmænds blokade vil få. Men i Aalborg Kommune vil de gerne være på den sikre side. - Vi skal sikre at de får deres mad, derfor har vi besluttet at bringe maden ud allerede søndag. Også selv om det bliver afblæst eller ikke bliver så slemt. Alternativet er værre, nemlig at de ikke ville kunne få mad fordi vi ikke kunne komme ud i morgen, slår Mariann Kjær Jensen fast. Se hele inslaget herunder:

Referat:
Pt er det svært at vide, hvor store konsekvenser de nordjyske vognmænds blokade vil få. Men i Aalborg Kommune vil de gerne være på den sikre side.